**NACRT**

Na temelju članka 37. Statuta Koprivničko-križevačke županije ("Službeni glasnik Koprivničko-križevačke županije" broj 7/13., 14/13., 9/15, 11/15.- pročišćeni tekst, 2/18., 3/18-pročišćeni tekst, 4/20., 25/20., 3/21. i 4/21. - pročišćeni tekst) Županijska skupština Koprivničko-križevačke županije na svojoj \_\_\_\_\_\_\_\_\_\_ sjednici održanoj \_\_\_\_\_\_\_\_\_\_\_ donosi

**ODLUKU**

**o nagrađivanju učenika i mentora za uspjeh**

 **na državnim** **i međunarodnim učeničkim natjecanjima**

**Članak 1.**

Ovom Odlukom uređuju se kriteriji i način nagrađivanja učenika i mentora osnovnih i srednjih škola na području Koprivničko-križevačke županije, za uspjeh na državnim i međunarodnim učeničkim natjecanjima, susretima i smotrama (u daljnjem tekstu: natjecanja).

**Članak 2.**

Riječi i pojmovi koji se koriste u ovoj Odluci, a koji imaju rodno značenje, odnose se jednako na muški i ženski rod, bez obzira u kojem su rodu navedeni.

**Članak 3.**

Za osvajanje 1., 2. ili 3. mjesta na državnim učeničkim natjecanjima dodjeljuju se novčane nagrade učenicima pojedincima ili grupi učenika (u daljnjem tekstu: ekipa) te mentorima koji su ih za to pripremali.

Pod državnim učeničkim natjecanjima iz stavka 1. ovog članka, smatraju se ona koja se organiziraju uz suglasnost i po pravilima državnih tijela ili pravnih osoba s javnim ovlastima nadležnih za provedbu natjecanja u znanju, sportu, umjetnosti i strukovnim disciplinama.

**Članak 4.**

Za sudjelovanje i ostvarenje jednog od prva tri rezultata na međunarodnim učeničkim natjecanjima dodjeljuje se novčana nagrada učeniku, ekipi i mentoru.

Međunarodna učenička natjecanja u smislu ove Odluke su europska i svjetska natjecanja te olimpijade sukladno pravilima nadležnih javnih ustanova ili pravnih osoba s javnim ovlastima.

**Članak 5.**

 Visina novčanih nagrada iz članaka 3. i 4. ove Odluke utvrđuje se aktom kojeg donosi župan Koprivničko-križevačke županije.

**Članak 6.**

 Sredstva za dodjelu novčanih nagrada osiguravaju se u proračunu Koprivničko-križevačke županije.

 **Članak 7.**

 Ova Odluka objavit će se u "Službenom glasniku Koprivničko-križevačke županije“, a stupa na snagu osmog dana od dana objave.

ŽUPANIJSKA SKUPŠTINA

KOPRIVNIČKO-KRIŽEVAČKE ŽUPANIJE

KLASA: 602-06/22-01/1

URBROJ: 2137-06/03-22-2
Koprivnica,

 PREDSJEDNIK:

 Damir Felak, dipl.ing.